བསམ་འཆརནང་སྤྱི་པའི་རིག་གནས་ཞབས་ཞུ་དོ་སྙོམས་འཕེལ་རྒྱས་ཡོང་རྒྱུར་གཅིག་འདོམས་སྐུལ་འདེད་གཏོང་དགོས།ཡུལ་བབ་དང་བསྟུན་པ་དང་རིགས་དབྱེ་མཛུབ་ཁྲིད་བྱས་ནས་གཞི་རྩའི་སྤྱི་པའི་རིག་གནས་ཞབས་ཞུའི་ཚད་གཞིའི་མ་ལག་སྐྲུན་པ་དང་།གྲོང་ཁྱེར་དང་གྲོང་གསེབ་ཀྱི་སྤྱི་པའི་རིག་གནས་ཞབས་ཞུ་དོ་སྙོམས་ཅན་དུ་འགྱུར་རྒྱུར་སྐུལ་འདེད་གཏོང་བ།གསར་བརྗེའི་གནས་གཞི་ཁུལ་རྙིང་པ་དང་།མི་རིགས་ས་ཁུལ།མཐའ་མཚམས་ས་ཁུལ།ས་ཁུལ་དབུལ་པོ་བཅས་ཀྱི་སྤྱི་པའི་རིག་གནས་ཞབས་ཞུ་མཆོང་སྐྱོད་ལྟ་བུའི་འཕེལ་རྒྱས་ཡོང་རྒྱུར་སྐུལ་འདེད་གཏོང་བ།རྒན་རྒོན་དང་།ན་སོ་དར་ལ་མ་བབས་པའི་མི།དབང་པོ་སྐྱོན་ཅན།ཞིང་པ་ལས་མི།གྲོང་གསེབ་ཀྱི་གཞིས་སྲུང་བུད་མེད་དང་བྱིས་པ་སོགས་དམིགས་བསལ་ཚོགས་སྤྱིས་གཞི་རྩའི་སྤྱི་པའི་རིག་གནས་ཞབས་ཞུ་ལོངས་སྤྱོད་ཐུབ་པའི་འགན་ལེན་བྱེད་པ་བཅས་བྱེད་དགོས།སྤྱི་པའི་རིག་གནས་སྒྲིག་ཆས་འཛུགས་སྐྲུན་དང་།དོ་དམ།ཞབས་ཞུ་བཅས་ཀྱི་ཆུ་ཚད་མཐོ་རུ་གཏོང་དགོས་ཞེས་བཏོན་ཡོད་པ་རེད།